## Zmluva č. 017/1/2019/55

*uzatvorená podľa ust. § 409* *a nasl. zákona č. 513/1991 zb. obchodný zákonník v znení neskorších predpisov a v súlade so zákonom č. 343/2015 z. z. o verejnom obstarávaní a o zmene a doplnení niektorých zákonov*

*(ďalej len „zmluva”)*

**Požadované ustanovenia zmluvy, objednávateľom.**

***Objednávateľ požaduje, aby Dodávateľ zapracoval nižšie uvedené ustanovenia do predloženého návrhu zmluvy. Ustanovenia v predloženom návrhu zmluvy uvedené Dodávateľom nesmú odporovať nižšie spomenutým ustanoveniam požadovaným Objednávateľom. Presné znenie ustanovení nie je povinné, povinný je zamýšľaný obsah a jeho právne účinky.***

**Obligatórne ustanovenia : bez zvýraznenia**

**Fakultatívne ustanovenia: žlté**

Obchodné podmienky zo zmluvy majú prednosť pred všeobecnými obchodnými podmienkami dodávateľa.

Objednávateľ si vyhradzuje právo zmeny rezervovanej kapacity pre odberné miesta podľa svojej potreby v súlade s podmienkami distribučnej spoločnosti.

Odberateľ akceptuje zmenu ceny za predpokladu vlastnej iniciatívy zmeny spôsobu dojednania rezervovanej kapacity z 12-mesačného typu dojednávania

Odberateľ akceptuje zmenu ceny len za predpokladu zmeny všeobecne záväzných predpisov alebo rozhodnutí ÚRSO, DPH, spotrebná daň, prípadne iné aplikované dane si dodávateľ uplatní podľa všeobecne záväzných predpisov.

Dodávka elektrickej energie zahŕňa dodávku dohodnutého množstva elektriny do odberného miesta odberateľa v množstve, čase a za podmienok dohodnutých v tejto zmluve.

Dodávateľ garantuje okrem pravidelnej dodávky elektrickej energie na odberné miesto odberateľa, vrátane distribúcie aj prevzatie zodpovednosti za odchýlku v kvalite elektrickej energie zodpovedajúcej technickým podmienkam prevádzkovateľa distribučnej siete za dodržania právnych predpisov upravujúcich pravidlá pre fungovanie trhu s el. energiou.

Dodávateľ sa zaväzuje bez prerušenia dodávať odberateľovi dohodnuté množstvo elektriny v režime prenesenej zodpovednosti za odchýlku pre spotrebu v odbernom mieste uvedenom odberateľom.

Množstvo predpokladanej odobratej energie je určené podľa odberu v roku 2018. Skutočne odobratá elektrická energia počas trvania zmluvy môže mať odchýlku +30 / -50% a dodávateľ je povinný pri tejto tolerancii zabezpečiť dodávku elektrickej energie.

Odberateľ sa zaväzuje skutočne odobrať minimálne 50 % zo záväzne objednaného množstva elektriny.

***(fakultatívna časť ustanovenia)***

V prípade neodobratia minimálneho množstva, zisteného vyhodnotením dodávky, má dodávateľ právo za neodobratú elektrinu (rozdiel medzi skutočne odobratým množstvom a hore uvedeným minimálnym množstvom) uplatniť zmluvnú pokutu, ktorá je maximálne vo výške „*max.* *15,00 €/MWh“*. Výšku zmluvnej pokuty uvedie dodávateľ v presnej špecifikácii ceny, *Tabuľka návrhov na plnenie kritérií a v návrhu zmluvy.* Zmluvná pokuta za neodobratie minimálneho množstva bude fakturovaná samostatnou faktúrou, vystavenou po vyhodnotení zmluvného obdobia. Zmluvná pokuta nie je predmetom DPH a je splatná do 30 dní odo dňa doručenia faktúry.

Odberateľ sa zaväzuje skutočne odobrať maximálne 130% zo záväzne objednaného množstva elektriny. ***(fakultatívna časť ustanovenia)***

V prípade prekročenia dohodnutého maximálneho množstva, má dodávateľ právo k elektrine odobratej nad rámec dohodnutého množstva uplatniť cenovú prirážku k elektrine odobratej nad rámec záväzne objednaného množstva elektriny (rozdiel medzi skutočne odobraným množstvom elektriny a hore uvedeným maximálnym množstvom). Cenová prirážka za prekročenie maximálneho množstva elektriny bude maximálne „ *max. 9,00 €/MWh*“ a je zvýšením ceny elektriny odobratej nad dohodnutý rámec. Na cenovú prirážku vystaví dodávateľ daňový doklad o oprave základu dane (faktúru - ťarchopis), v ktorom uvedie číslo faktúr, ku ktorým sa ťarchopis vzťahuje. Doklad o oprave základu dane bude vystavený v súlade s § 25 zákona č. 222/2004 Z. z. zákon o DPH v platnom znení. Výšku zmluvnej pokuty uvedie dodávateľ v presnej špecifikácii ceny, *Tabuľka návrhov na plnenie kritérií a v návrhu zmluvy*.

*(fakultatívne ustanovenie)*

Dodávateľ je oprávnený vykonať vyhodnotenie skutočne odobratej elektriny za zmluvné obdobie. Toto vyhodnotenie bude vykonávať súčtom odberov za všetky odberné miesta k poslednému dňu zmluvného obdobia. Vyhodnotenie vykoná dodávateľ najneskôr do 30 dní po ukončení zmluvného obdobia. Dodávateľ oboznámi odberateľa s výsledkom vyhodnotenia pred uplatnením sankcií, na ktoré má nárok dodávateľ na základe tejto zmluvy.

Dodávateľ si nebude uplatňovať sankcie voči odberateľovi v prípade ak dôjde k výpovedi zmluvy zo strany odberateľa alebo ukončenia zmluvného vzťahu dohodou, dodávateľ nebude v súvislosti s ukončením zmluvy uplatňovať žiadne sankcie.

Odpojenie od zdroja elektrickej energie sa vylučuje.

Predávajúci je povinný zabezpečiť dodávku elektrickej energie aj v prípade, ak dôjde k predčasnému ukončeniu zmluvného vzťahu a to do doby, kým nebude zabezpečený prechod plnenia plynule na ďalšieho predávajúceho.

Nový dodávateľ zabezpečí súčinnosť s pôvodným pri odpojení a zapojení OM v distribučnej sieti. Nový dodávateľ zabezpečí pri zmene pôvodného dodávateľa zmenu tak, aby prechod na nového dodávateľa bol plynulý, neprerušený ku dňu 01.01.2020 od 00:00 hodiny. Splnomocnenie pre právne úkony spojené s procesom zmeny dodávateľa elektriny spíšu medzi sebou zmluvné strany, v ktorom odberateľ dáva dodávateľovi plnú moc na tieto úkony.

Dodávka elektrickej energie zahŕňa cenu v eurách za dodávku elektriny, za Distribučné služby a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálneho cenníka distribúcie príslušného PDS platného v čase predloženia ponuky a príslušných cenových rozhodnutí ÚRSO platných v čase predloženia ponuky, daň v zmysle Zákona o spotrebných daniach a DPH a náklady spojené so zodpovednosťou za odchýlku spotreby / zmluva o zúčtovaní odchýlok/.

Štruktúra ceny, Cena musí obsahovať všetky náklady dodávateľa, príloha č.4 zmluvy, *Tabuľka návrhov na plnenie kritérií.*

Ak vzniknú pri fakturácii úhrad za dodávku chyby z dôvodu nesprávneho odpočtu, použitím nesprávnej konštanty, použitím nesprávnej sadzby, matematickou chybou a pod., majú odberateľ a dodávateľ nárok na vyrovnanie nesprávne fakturovaných čiastok. Strana, na ktorú bola reklamácia smerovaná, oznámi výsledok šetrenia druhej strane v lehote 30 dní odo dňa, kedy reklamáciu obdržala. Reklamácia má odkladný účinok na splatnosť faktúry.

Zodpovednosť za škodu sa riadi ustanovením § 373 a nasl. OBZ

Dodávateľ zodpovedá za vady v rozsahu zákona č. 251/2012 Z. z. o energetike a ustanovení OBZ.

Platba za zmluvné obdobie sa bude realizovať mesačne na základe skutočného mesačného odberu OM.

Cena za distribúciu a systémové služby je regulovaná a schvaľovaná ÚRSO. Ak sa počas plnenia zmluvy zmení cenové rozhodnutie ÚRSO, dodávateľ to musí písomne oznámiť. Ak sa počas plnenia zmluvy zmení cenové rozhodnutie ÚRSO, dodávateľ musí v týchto cenách aj účtovať. Ak sa zmenia regulované platby, aj štátom určené dane a poplatky, budú upravené dodatkom k zmluve. Týmto si zmluvná strana, ako verejný obstarávateľ vyhradzuje právo na zmenu zmluvy/rámcovej dohody v zmysle § 18 zákona o verejnom obstarávaní.

Každá zo zmluvných strán je oprávnená od zmluvy odstúpiť ak

a) druhá zmluvná strana podala na seba návrh na vyhlásenie konkurzu alebo

b) bol podaný návrh na vyhlásenie konkurzu voči zmluvnej strane treťou osobou, pričom dotknutá zmluvná strana je platobne neschopná alebo v úpadku alebo

c) bol na majetok druhej strany vyhlásený konkurz alebo bol návrh na vyhlásenie konkurzu zamietnutý pre nedostatok majetku alebo

d) druhá zmluvná strana vstúpila do likvidácie.

Najneskôr v deň uzatvorenia zmluvy, teda ešte pred samotným plnením zmluvy dodávateľ predloží:

a) Doklad o oprávnení podnikať v energetike – dodávka elektrickej energie na území Slovenskej republiky podľa platnej legislatívy predložením povolenia na podnikanie v energetike podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (overenú kópiu).

b) Čestné prehlásenie uchádzača, že má uzatvorenú na rok 2020 rámcovú distribučnú zmluvu s prevádzkovateľom distribučnej sústavy o distribúcii a prístupe do distribučnej sústavy vo vymedzenom území.

c) Čestné vyhlásenie uchádzača, že má uzatvorenú zmluvu o zúčtovaní odchýlky účastníka trhu s elektrinou s prevádzkovateľom prenosovej sústavy s identifikovaním zmluvného partnera,

d) Podrobnú štruktúru ceny – podrobný spôsob výpočtu zmluvnej ceny a podrobnú špecifikáciu všetkých nákladových položiek.

Porušenie bodov a) až d) vrátane sa považuje za podstatné porušenie zmluvných podmienok a odberateľ môže odstúpiť od zmluvy.

Zmluvná strana, ako verejný obstarávateľ, si v zmluve vyhradzuje právo na zmenu zmluvy/ rámcovej dohody v zmysle§ 18 zákona o verejnom obstarávaní a o zmene a doplnení niektorých zákonov.

V prípade porušenia zmluvných podmienok zo strany dodávateľa vzniká objednávateľovi nárok na zaplatenie zmluvnej pokuty vo výške 1500€ za každý prípad porušenia zmluvy. V prípade obmedzenia alebo prerušenia dodávok el. energie zo strany dodávateľa vzniká objednávateľovi nárok na zaplatenie zmluvnej pokuty vo výške 1500€ za každý deň obmedzenia alebo prerušenia dodávky el. energie.

Zaplatením zmluvnej pokuty nie je dotknutý nárok na náhradu škody v plnom rozsahu.

Táto Zmluva je platná dňom jej podpísania poslednou zmluvnou stranou. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia s tým, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Zmluvy v registri sa nepovažuje za porušenie ani za ohrozenie obchodného tajomstva a informácie označené v tejto Zmluve ako dôverné v zmysle § 271 ods. 1 Obchodného zákonníka sa nepovažujú za dôverné informácie. Táto Zmluva je účinná dňom nasledujúcim po dni jej zverejnenia v registri.

Vzhľadom na rozsah plnenia tejto zmluvy je Dodávateľ oprávnený plniť svoje záväzky aj prostredníctvom tretích osôb - subdodávateľov.

V prípade, ak Dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť Odberateľovi zoznam všetkých známych subdodávateľov, s uvedením údajov o percentuálnom podiele subdodávky vo vzťahu k predmetu plnenia, popise predmetu plnenia, identifikačné údaje subdodávateľa v rozsahu meno, priezvisko/obchodné meno, IČO, sídlo, osoba oprávnená konať za subdodávateľa. Zoznam subdodávateľov bude uvedený v Prílohe č. ......., ktorá je neoddeliteľnou súčasťou tejto zmluvy.

Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.

Pokiaľ Dodávateľ použije na plnenie svojich záväzkov podľa tejto zmluvy subdodávateľa, zodpovedá Odberateľovi tak, akoby záväzok plnil sám.

Dodávateľ zodpovedá za poučenie a oboznámenie subdodávateľov so všetkými povinnosťami, ktoré mu ako Dodávateľovi vyplývajú z tejto zmluvy.

Dodávateľ je povinný oznámiť Odberateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.

Dodávateľ je povinný písomne predložiť Odberateľovi na odsúhlasenie každého subdodávateľa.

Dodávateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Dodávateľ tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je Dodávateľ povinný okamžite ukončiť plnenie tejto Zmluvy prostredníctvom takéhoto subdodávateľa.

Navrhovaný subdodávateľ musí spĺňať podmienky účasti týkajúce sa osobného postavenia § 32 ods.1 písm. a) až f) zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

Dodávateľ je oprávnený plniť predmet plnenia tejto zmluvy prostredníctvom subdodávateľov, tým však nie je dotknutá zodpovednosť Dodávateľa za plnenie predmetu tejto zmluvy. Údaje o všetkých známych subdodávateľoch v čase uzatvorenie tejto zmluvy uvádza Dodávateľ v Prílohe č. 3 tejto zmluvy. Zároveň sa Dodávateľ s Odberateľom dohodli, že Dodávateľ vždy do 15 dní po skončení každého štvrťroka platnosti tejto zmluvy zaktualizuje a zašle Odberateľovi zoznam svojich subdodávateľov uvedený v Prílohe č. 3 tejto zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 3 tejto zmluvy. Ak Dodávateľ v uvedenom termíne aktualizáciu nezašle Odberateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade, ak u Dodávateľa dôjde k zmene subdodávateľa počas plynutia štvrťroka platnosti tejto zmluvy, je Dodávateľ oprávnený nového subdodávateľa oznámiť Odberateľovi aj mimo aktualizácie v zmysle tohto odseku a uvedené je považované za riadne oznámenie nového subdodávateľa.

Dodávateľ čestne vyhlasuje, že má oprávnenie vykonávať činnosť v rozsahu, v akom si to vyžaduje táto zmluva. Dodávateľ sa zaväzuje, že nepostúpi svoju pohľadávku podľa § 524 a nasl. Zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu Odberateľa. Právny úkon, ktorým budú postúpené pohľadávky Dodávateľa v rozpore s dohodou Odberateľa podľa predchádzajúcej vety tohto článku, bude podľa § 39 Občianskeho zákonníka neplatný. Súhlas Odberateľa je zároveň platný len za podmienky, že bol na takýto úkon udelený predchádzajúci písomný súhlas MZ SR.

Vzhľadom k tomu, že Odberateľ je subjektom verejného práva (podľa § 261 ods. 3 písm. d) a § 261 ods. 4 písm. a), b) Obchodného zákonníka) a zároveň poskytovateľom zdravotnej starostlivosti, zmluvné strany sa výslovne dohodli, podľa § 340b ods. 1 a 5 Obchodného zákonníka, že Odberateľ je ako dlžník povinný plniť svoje peňažné záväzky v lehote splatnosti 45 dní odo dňa doručenia formálne a vecne správnej faktúry Odberateľovi; Dodávateľ vyhlasuje, že takéto výslovné zmluvné dojednanie dlhšej lehoty na splnenie peňažného záväzku nie je v hrubom nepomere k jeho právam a povinnostiam vyplývajúcim mu z tohto záväzkového vzťahu (podľa § 369d Obchodného zákonníka), a že takéto osobitné dojednanie odôvodňuje povaha predmetu plnenia záväzku.

Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.

Objednávateľ je v zmysle § 17 ods. 6 zákona č. 69/2018 Z. z. o kybernetickej bezpečnosti a o zmene a doplnení niektorých zákonov prevádzkovateľom základnej služby . Uzatvorením tejto zmluvy dodávateľ berie na vedomie, že uzatvára zmluvu so subjektom ,ktorý je zaradený do zoznamu základných služieb a jej prevádzkovateľa do registra prevádzkovateľov základných služieb, z čoho pre zmluvné strany vyplývajú práva a povinnosti.

OCHRANA OSOBNÝCH ÚDAJOV

Predávajúci je povinný poučiť všetky fyzické osoby, ktoré sa budú podieľať v jeho mene a na jeho zodpovednosť pri plnení zmluvy mlčanlivosťou. Predávajúci predloží podpísané poučenie o povinnosti mlčanlivosti pred plnením zmluvy pre každú vyslanú fyzickú osobu, alebo pred samotným výkonom práce každá vyslaná fyzická osoba sa oboznámi s poučením u Kupujúceho a poučenie podpíše. Bez uvedeného vyslanej osobe nebude umožnený výkon práce na pracoviskách Kupujúceho, **kde môže prísť do styku s osobnými údajmi**.

Neumožnený vstup do priestorov Kupujúceho zástupcovi Predávajúceho bez poučenia o mlčanlivosti sa nepovažuje za neposkytnutie súčinnosti pri plnení zmluvy zo strany Kupujúceho.

Vyslaná fyzická osoba zároveň podpíše oboznámenie sa s informáciou o spracovaní osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov – Evidencia zástupcov a dodávateľov a odberateľov.

Poučenie o mlčanlivosti s prehlásením o informovaní tvorí neoddeliteľnú prílohu č. 1 tejto zmluvy.

Predávajúci zodpovedá za porušenie povinnosti za vyslané fyzické osoby, ktoré sa podieľajú na plnení zmluvy v mene Predávajúceho v priestoroch Kupujúceho.

**Príloha č. 1:** Technický opis tzn. podrobný technický opis všetkých položiek predmetu zmluvy – podmienky dodávky a distribúcie

**Príloha č. 2** Zoznam subdodávateľov

|  |
| --- |
| **Príloha č. 3**: Zoznam zodpovedných osôb  **Príloha č. 4** Návrh na plnenie kritérií: Kalkulácia ceny- podrobná štruktúra ceny vypracovanú v minimálnej štruktúre požadovanej verejným obstarávateľom v časti „A.4. – Spôsob určenia ceny“ týchto SP |
|  |